
Indiai nyelvpolitika. Nyelvi tervezés a 20. században

Dolgozatomban elsősorban a 20. századi indiai nyelvpolitikát vizsgálom, de rövidebb terjedelemben a helyzet megértéséhez szükséges történeti, politikai, társadalmi hátteret is bemutatom. Dolgozatom középpontjában elsősorban a függetlenné válást megelőző korszak nyelvpolitikai tervei és áramlatai , majd pedig ezek függetlenséget követő megvalósulásai illetőleg változásai állnak. Két fő területre összpontosítok: a tagállamközi kommunikáció nyelvét meghatározó államnyelvvel kapcsolatos vitákra, és a szubnacionális szintű igazgatást meghatározó nyelvi államok kialakulására.



